Flinders Petrie

Siro William Matthew Flinders PETRIE (naskiĝis la 3-an de junio 1853, en Charlton proksime de Londono - mortis la 28-an de julio 1942, en Jerusalemo) estis konata brita arkeologo, egiptologo kaj pioniro de sistema metodaro en arkeologio . La nomo ofte uzata estas Flinders Petrie.

Li elfosis la plej multajn el la gravaj ejoj en Egiptujo, inkluzive de Naucratis, Taniso, Tebo kaj multaj ejoj en la Provinco Fajum. Li ankaŭ elfosis lokojn en la apuda Lando de Israelo (tiama Mandata Palestino). Petri estis la unua se temas pri formuli la principojn de moderna arkeologio: la principo de relativa tavoligo - stratigrafio, kaj la principo de ceramika kronologio - tipologio . 

Unu el liaj plej gravaj malkovroj estas la Steleo de Merneptah, egipta surskribo kiu mencias la nomon " Izraelo ". Ĉi tiu estas la plej frua ekster- biblia referenco trovita por ĉi tiu nomo. Petrie kaj liaj kolegoj, konsideris tiun eltrovaĵon la plej grava en ĉiuj siaj jaroj da laboro The Biblical Archaeologist, American Schools of Oriental Research 1997, p.35.

Honore al li estas nomita la Muzeo Petrie de Egipta Arkeologio en Londono.

 Vivo kaj laboro 

 Fono 
William Flinders Petrie estis la nepo de la kapitano Matthew Flinders kiu esploris la marbordon de Aŭstralio. Flinders Petrie estis naskita en Charlton en Anglio kaj estis edukita hejme fare de liaj gepatroj. Lia patro, kiu estis geodeziisto, instruis al li la valoron de ĝisfundaj enketoj kaj tiel amorigis la fundamenton por lia kariero.

 Egiptologo 
Post esploro de britaj monumentoj de la prahistoria pasinteco, kiel Stonehenge, Petrie iris al Egiptujo en 1880 por esplori la Grandan Piramidon de Gizo. Lia intereso en Egiptujo kreskis, kaj li daŭre aranĝis elfosadojn ĉe la plej gravaj arkeologiaj lokoj en Egiptujo kiel ekzemple Abidoso kaj Amarna.

En 1923 Petrie fariĝis Kavaliro-Bakalaŭro por siaj servoj al brita arkeologio kaj Egiptologio. Li tiam ricevis la rajton uzi la la honortitolon Siro antaŭ sia nomo. 

Petrie mortis en Jerusalemo en 1939 kaj estis entombigita en la protestanta tombejo sur Monto Cion.

 Signifo por arkeologio 
La notoj de Petrie pri liaj studoj de antikvaj trovaĵoj fiksas novajn normojn por arkeologio laŭ klasifiko kaj korelacio de eĉ la plej malgrandaj detaloj. Li estis same de granda graveco al la eduko de tuta generacio de egiptologoj, inkluzive de Howard Carter Stevenson, A. (2015). The Petrie Museum of Egyptian Archaeology: Characters and Collections (p. 120). Ucl Press..

Lia teorio ke la egipta kulturo ekestis sur la fono de invado de Kaŭkazo estis akceptita fare de la plej multaj nuntempaj ekspertoj, kun EA Wallis Budge kiel escepto. Petrie estis forta subtenanto de la hipotezo ke sociaj ŝanĝoj estas la rezulto de biologiaj ŝanĝprocezoj, precipe tra migrado kaj la konkero de tereno. Li konsideris la kaŭkazan rason, kiu konkeris Egiptujon, kiel supera raso, kiu malrapide integrigis la superan kulturon en la malsuperan, originan egiptan kulturon Silberman, 1999. Pli postaj arkeologoj estis pli emaj partumi la opinion de Budge ke tiu teorio estas nescienca.

 Referencoj 

 Eksteraj ligiloj 

 William Matthew Flinders Petrie: La Patro de Egipta Arkeologio, 1853–1942 
 Manchester Muzeo
 Hilda Mary Isobel Petrie naskita Urlin  (1871–1956) 
 La Petrie Muzeo de Egipta Arkeologio en Londono

Kategorio:Anglaj anglikanoj
Kategorio:Britaj arkeologoj
Kategorio:Anglaj egiptologoj
Kategorio:Anoj de la Reĝa Societo de Londono